वहीं केरल में बाढ़ के सवाल पर कहा कि सभी राज्यों का राज्य आपदा कोष होता है और मोदी सरकार में आने पर आपदा कोष 33 हजार करोड़ से बढ़ाकर 61 हजार करोड़ किया गया। इसके अलावा भी भारत सरकार के राष्ट्रीय आपदा कोष से भी मदद होती है। केरल में गृह मंत्री भी गए थे और भारत सरकार पूरी तरह आपदा पीड़ितों के साथ खड़े हैं। इसके अलावा पूर्व लोकसभा स्पीकर सोमनाथ चटर्जी के निधन पर श्रद्धांजलि देते हुए राधामोहन सिंह ने कहा कि इससे देश का काफी नुकसान हुआ है और उनके विचार काफी प्रेरणादायी हुआ करते थे और उनके निधन से देश को अपूर्णीय क्षति हुई है।